[{"text_idx": "#000002", "text": "Le nuit au camping a e\u0301te\u0301 frai\u0302che... Autour de 9\u00b0. Autour, sans plus de certitude, car autant de thermome\u0300tres, autant de mesures qui, ce matin, vont de 11 a\u0300 13\u00b0. A de\u0301faut de pre\u0301cision, c\u0327a donne une ide\u0301e."}, {"text_idx": "#000003", "text": "La nokto c\u0302e la tendaro estis malvarmeta... C\u0302irkau\u0306 9\u00b0. C\u0302irkau\u0306, sen plia certeco, c\u0302ar tiom da termometroj, tiom da mezuroj, kiuj oscilas hodiau\u0306 matene inter 11\u00b0 kaj 13\u00b0. Neprecizeca, sed donas ideon."}, {"text_idx": "#000004", "text": "Unue vi malsupreniras de la klifo al la maro kaj poste, kiel c\u0302iam, vi devos supreniri tion, kion vi malsupreniris por atingi la kontrau\u0306an krutaj\u0302on. Jes, tiu kiun vi j\u0302us malsuprenniris."}, {"text_idx": "#000005", "text": "La malsupreniro al la haveno estas impona kaj vi devas preferinde bremsi, des pli, ke neniu vere zorgas pri la sekureco de la biciklanto : meze de la malsupreniro, baroj fortranc\u0302as la vojon kaj devigas vin formeti viajn sakojn. La vojo, pli fore, kuras en malpermesitan direkton, sen ke la au\u0306tistojkiouj veturas kontrau\u0306direkte estu avertitaj."}, {"text_idx": "#000006", "text": "La vido de Fe\u0301camp estas belega de c\u0302i tie, kiel de la alia flanko. Sed la biciklanto, tiu c\u0302i heroo, profitos de g\u0302i nur post kiam li grimpis la supreniron, kiu kondukas al la semaforo de la Virgulino, al Cap Fagne, per siaj kruretoj. Tie ni piknikas kun vido de la haveno kaj la urbo."}, {"text_idx": "#000007", "text": "La malsuprenirantaj biciklantoj, kiuj ni renkontas estas kompataj. Tiuj, malmultaj, kiuj iras kontrau\u0306direkte al Havro lau\u0306 Eurove\u0301lo 4,, sendube scias, ke estos ilia vico post trapaso de la urbo. Sed sincere, ni devas konfesi, ke ni mane pus\u0302is la biciklojn kelkcent metrojn post la haveno, c\u0302ar la grimpado estas tiel kruta, ke estas malfacile irigi la biciklon ; zigzagi sur vojo permisita ankau\u0306 al au\u0306toj estus tre malbona ideo..."}, {"text_idx": "#000008", "text": "La maro kas\u0302as sin al ni. Ni plej ofte sekvas paralelan vojon, sur la altoj. Malproksime, vi povas foje vidi sinsekvajn kolorojn, la okra bruno de la tero, foje punktitaj de helaj verdaj makuloj de la terpom-plantidoj, la malhela verdo de tritiko kaj aveno, (au\u0306 eble estas hordeo), la mola verdo de lino. G\u0302i kolorigas la malfono, sekvas la bluverdo de la maro, poste, en la fono, la bluo de la c\u0302ielo kaj la blanko de la nuboj. Sublima gradiento."}, {"text_idx": "#000009", "text": "La premio por eleganteco gajnas sendube al lino, al g\u0302iaj molaj verdaj tigoj, g\u0302iaj unuaj bluaj floroj, kiuj komencas g\u0302ermi. La tigo estas fleksebla kaj, kiam la vento karesas g\u0302in, alprenas arg\u0302entajn reflektojn kaj ondulas por formi ondojn : g\u0302i aspektas kiel verda maro."}, {"text_idx": "#000010", "text": "Jen kunveno. Ni salutis la Reg\u0302on de la Belgoj en Havro dimanc\u0302e. Iu j\u0302aluzas... Subite, estas Sissi, la Imperiestrino de Au\u0306strio, kiu starig\u0302as sur nia vojo en Sassetot-le-Mauconduit., S\u0302i diras, ke s\u0302i pasigis siajn feriojn c\u0302i tie dum la somero de 1875, kaj ke s\u0302i povas postuli niajn klinsalutojn. Kial ne ? Pli bone ne kolerigi s\u0302in : ni ne forlasis nian projekton bicikli al Danuba delto ; nia itinero transirus Au\u0306strion kaj Hungarion. Ne koleru. Saluton Sissi!"}, {"text_idx": "#000011", "text": "Paluel, kiun ni trapasas poste, estas pli konata pro sia atomcentralo ol pro la beleco de sia pejzag\u0302o. Tamen..."}, {"text_idx": "#000012", "text": "Jen okazo por demandi sin, c\u0302u la elekto de nuklea energio farita de la Prezidanto de la Respubliko - sola - estas bona. C\u0302u Kotentino (Le Cotentin) vere ig\u0302os nuklea rubujo kie dang\u0302eraj ruboj kun kiuj neniu scias kion fari estos stokitaj dum miloj da jaroj. C\u0302u ni produktos pli kaj pli el ili."}, {"text_idx": "#000014", "text": "Elirante Paluel, alia kruta grimpado !"}, {"text_idx": "#000015", "text": "Ni pensis, ke ni alvenos pli frue en Cayeux-sur-Mer. C\u0302u ni foriris"}, {"text_idx": "#000018", "text": "Morgau\u0306 promesas esti ec\u0302 pli malfacila ol hodiau\u0306. Ni iros al Berneval-le-Grand kie nin akceptos Dominique, esperantistino, kiun ni kontaktis pere de la tiom utila Pasporta Servo."}, {"text_idx": "#000020", "text": "Premier woofing en Suisse !Jour de de\u0301partDe\u0301partCaen - Ville de coeur, toujours une e\u0301tape !Guacamole y burritos !"}]